

**Қазақстан Республикасының "Әкiмшiлiк құқық бұзушылық туралы" Кодексiнiң 300, 311, 387 баптарының бұзылғаны үшiн әкiмшiлiк жауаптылық көзделетiн ережелерiн белгiлеу туралы**

***Күшін жойған***

Ақтөбе облысы Ырғыз аудандық мәслихатының 2004 жылғы 26 ақпандағы N 2 шешімі. Ақтөбе облыстық Әділет Департаментінде 2004 жылғы 24 наурызда N 2627 тіркелді. Күші жойылды - Ақтөбе облысы Ырғыз аудандық мәслихатының 2009 жылғы 22 шілдедегі № 96 шешімімен

      Ескерту. Күші жойылды - Ақтөбе облысы Ырғыз аудандық мәслихатының 2009.07.22 № 96 шешімімен.

      Қазақстан Республикасының 2001 жылғы 23 қаңтардағы N 148-II "Қазақстан Республикасындағы жергiлiктi мемлекеттiк басқару туралы"Заңының 6 бабы мен Қазақстан Республикасының "Әкiмшiлiк құқық бұзушылық туралы" Кодексiнiң 3 бабына сәйкес аудандық мәслихат **ШЕШIМ ЕТТI**:

1. Аудан аумағында Қазақстан Республикасының "Әкiмшiлiк құқық бұзушылық туралы" Кодексiнiң 300, 311, 387 баптарының бұзылғаны үшiн әкiмшiлiк жауаптылық көзделетiн қоса берiлiп отырған белгiленген Ережелерi бекiтiлсiн.

*Аудандық мәслихаттың             Аудандық мәслихат*

*7 сессиясының төрағасы           хатшысы*

Аудандық мәслихаттың

2004 жылғы 26 ақпандағы

7-сессиясының N 2 шешiмiмен

бекiтiлген

 **Бұзылғаны үшiн әкiмшiлiк жауаптылық көзделетiн**
**ЕРЕЖЕЛЕР**

      Қазақстан Республикасының "Әкiмшiлiк құқық бұзушылық туралы"Кодексiнiң 3 бабына сәйкес осы ережелер аталған кодекстiң 300, 311, 387 баптарында көзделген әкiмшiлiк құқық бұзушылық жөнiндегi азаматтардың жауаптылығын белгiлейдi.

 **1. Жасыл желектердi күтiп ұстау мен қорғау саласындағы жауаптылық**

      1. Елдi мекендердiң шегiнде, көшелерде, гүлзарларда, алаңдарда, аулаларда өсiп тұрған жасыл желектердi (ағаштарды, гүлдердi, екпе шөптердi) сындыру, үзiп-жұлу, таптау, малға жегiзу, өртеу сияқты қасақана әрекеттер жасау;

      2. Жасыл желектердiң қоршауын, суару қондырғыларын, құбырларын алып кету, iстен шығарып бүлдiру, жарақсыздыққа келтiру;

      3. Жасыл желектер аумағына күл қоқыстар, тұрмыстық қалдықтар төгу;

 **2. Иттердi және мысықтарды күтiп ұстау жөнiндегi жауаптылық**

      4. Төл құжат алмау;

      5. Әр түрлi жұқпалы ауруларға қарсы мал дәрiгерлiк бақылаудан өткiзбеу;

      6. Әр түрлi ауруларға қарсы егуден, дәрiлеуден жалтару;

      7. Бақылаусыз, байлаудан босатып жiберу;

      8. Адам өмiрiне қауiп төндiру, денсаулығына зиян келтiру;

 **3. Елдi мекендердiң аумақтарын көрiктендiру және инфрақұрылым объектiлерiн бұзу жөнiндегi жауаптылық**

      9. Белгiленбеген жерлерде күл-қоқыстар, тұрмыстық қалдықтар төгу;

      10. Көше бойларына қалдық, лас сулар төгу;

      11. Базар, дүкен, кеңсе ғимараттарының алдын жарақтандырмау;

      12. Көше жарықтарын бүлдiру, сындыру;

      13. Көше асфальты мен жолдарын зақымдану (техникамен ауыр сүйреткi заттар сүйрету, арықтарын қазу);

      14. Су жағалауларын ластауға жол беру; (күл қоқыстар, қалдық заттар төгу, мал иiру т.б.)

      15. Тұрғын үйлердi» көше беттерiне түрлi темiр терсек, ескi техникалар қою, мал байлау;

      16. Тұрғын үйлердiң қоршау дуалдарын, шарбақтарын күтiмсiздiкке келтiру;

      17. Елдi мекендерде тұрғын үйлердi, ғимараттарды және өзге де нысандарды бұзып алған меншiк иелерi аталған тұрғын үй, нысандар орындарын тазартпай, тегiстемей кету;

      18. Гидротехникалық объектiлердi, бөгеттердi, дамбыларды бұзу, бүлдiру, аумағынан топырақ алу.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК